Monumentu

thumb|Hiroshimako bonba nuklearraren biktimei eskainitako monumentua.
**Monumentu** bat (latinez *monumentum*, "oroitzapen"), bi esanahi ditu. Batetik, monumentu historiko,  justifikatutako balio artistiko, historiko edo soziala duen arkitektura lan oro da, bai eta oritarrri hitzaren sinonimo dena, pertsonaia bat, pertsonai  talde bat, gertakari bat edo, gutxiagotan, kontzeptu bat omentzeko egindako formatu handiko eskultura. Publikoa da eta bere adierazgarritasuna begibistakoa.

Latinezko *monumentum* hitzetik dator, *monere* aditzaren nominalizazioa; *monere* gogorarazi eta ohartarazi esan nahi du.

Jatorrian, pertsonaia edo gertaera garrantzitsu baten omenez egiten zen eraikina adierazteko soilik erabiltzen zen  (oroitzapenezko monumentu), baina, hedapenez, edozein eraikin historikok ere jaso du bere esanahian (monumentu historiko). Horrela, haren erabilera hedatu egin da, eta balio "artistikoa, arkeologikoa, historikoa", estetikoa, emozionala edo antzekoa duen edozein eraikuntza ulertzera iritsi da, batez ere, landa-gune edo -gune isolatu batean kokatutako arkitektura-ikurrak.
[thumb|304x304px|Langilea eta [Kolkhoz|Kolkhozeko emakumearen monumentua. Mosku]]
Ondare kulturala eta historikoa legalki arautzen hasi zenean, figura juridikoa bilakatu zen. XX. mendearen amaieratik, eta kultura ondareari dagokion nazioarteko araudiaren erregulazioaren ondoren, kontzeptua hedatu da balio bereziko toki edo gertaera naturalak eta interes zientifiko, tekniko edo soziala duten lanak barnebiltzeraino. 

[thumb|[Patxi Aldunate|Patxi Aldunateren Populus Vasconia eskultura Luzaiden. Orreaga fundazioak sustatua Orreagako 778ko guduko baskoiak oroitarazteko.]]

## Monumentua eta Monumentu historikoa 
Mauro Beltrami, kultura ondarean adituak, honela bereizten ditu biak eta, honela definitzen du monumentu historikoa:
[200px|thumb|[Leongo katedrala, Espainian ofizialki, Monumentu bezala izendatutako lehen eraikina (1844), bere kontserbazioaren larritasunaren ondorioz.]]
## Erregulazio juridikoa 
### Espainian 
Espainian, monumentua, *Kultura Intereseko Ondasun* kalifikazioaren barnean dauden bost mailetako bat da, Espainiako Ondare Historikoari buruzko Legean (16/1985 Legea, 1985eko ekainaren 25ekoa) xedatu denez.

### Frantzian 
Frantzian, *Monumentu historiko* izendapena ematen die Kultura Ministerioak garrantzi historiko edo arkitektonikoa duten ondasunei. Legeak, honela definitzen du Monumentu historiko figura: 

Beraz, Frantzian, *Monument Historique* (Monumentu Historikoa) izendapena, Espainian BIC (Kultura Intereseko Ondasun) izendapenaren baliokidea da, eta ingelesezko *National Heritage*. Euskal Herrian, Kultura Ondare edo Kultura Ondasun litzateke baliokidea. Monumentu historiko izendapen horren barruan sar daitezke: katedralak, zubiak, lorategiak, antzokiak eta dendak, museoak, monumentu megalitikoa, erromatar miliarirri, iturriak, auto jakin batzuk, trenak, itsasontziak, ondasun higigarri batzuk eta antzeko ondasun fisikakoak.

## Ordezkaritza 
Sarri, monumentu klasikoenak (gotorleku, santutegi edo jauregiak), hiri edo nazio baten ikurtzat hartzen dira, eta identifikazio geografikoko bereizgarri suertatzen dira askotan. Honela, Florentziako Palazzo Vecchioa, Madrilgo Alcalako Atea, Parisko Eiffel dorrea, Granadako Fonelas herriko armarrian agertzen den Brontze Aroko estela, eta, Euskal Herriaren kasuan, Foruen monumentua Iruñean, Gernikako arbola eta Batzarretxea, Gernikan,  Guggenheim Bilbao Museoa Bilbon, Loiolako Santutegia Azpeitian, Arantzazuko santutegia Oñatin, Mauleko gaztelua Zuberoan, edo Gasteizko Andre Mariaren katedrala, Andre Maria Zuriaren plaza Gasteizen, Andre Mariaren katedrala Baionan, aipaturiko herri eta hirietako ikur dira.

## Hilobi monumentuak 
Orain baino lehen, hilobi-monumentuei aplikatzen zitzaien bereziki, eta, beraz, hizkuntza "hilobi" hitzaren sinonimoa da, adibidez, Testamendu Berrian, non monument, molumentu, molimentu aldaerekin agertzen den.

Hilobi monumentalek lehen adibideak Egipton aurkituko ditugu, piramideetan, eta baita piramideen eta geroagoko faraoien hilobietara atxikitako hil-tenpluetan, faraoi hildakoen "arimak" gurtzeko eraiki zirenak.

### *Heroon* 
[thumb|Tholos bat "[Nestor (mitologia)|Nestorren jauregitik" gertu]]
*Heroon* heroi gurtzarako erabiltzen ziren hilobi-monumentuen edo tenpluen izena zen, hilobiaren gainean eraikita egon ala ez. Mizenastar zibilizaziaoren *Tholoi* izan daitezke horien aurrekariak. 

Anfipoliseko hilobia *heroi* gisa identifikatu da. 2015eko irailean, indusketaz arduratzen zen arkeologo-taldeak, Katerina Peristeri buru zuela, iragarri zuen, bere azterlanen emaitzen arabera, hilobi-monumentua Alexandro Handiaren aginduz eraikia izango zela, bere lagun Hefestiori omenaldi gisa. Plutarkok bere obran kontatzen du, mazedoniar erregea, adiskidearen heriotzagatik etsita, Deinokrates arkitektoari agindu ziola "santutegiak eraikitzeko bere jabari guztietan".  Antzeko gauza egin zuen ehunka urte geroago Adriano enperadore erromatarrak Antinoo maitalea hil zenean. Inperio osoan barrena haren irudiaren kopiak egiteko agindu zuen, eta, gainera, tenplu bat eskaini zion bere heriotzaren lekuan, izen aldatu ziona eta Antinoopolis berrizendatu.
thumb|Slagassoseko heroona

### Erroman 
Varronen arabera, *monumentum* eta *memoria* hitzek eremu semantiko bera partekatzen zuten. Askotan, lehenengoa eraikuntza sendo batean gauzatzen zen, eta testu epigrafiko batekin osatzen zen. Bere funtzioa oroitzapena eragitea eta iraunaraztea zen. Erromatarren monumentu garrantzitsuenetako bat, memorian irauteko helburu argia zuena haiz zuzen, *Res Gestae Divi Augusti* izan zen. Augustok bere mausoleoaren atean brontzezko bi plaketan jartzeko agindu zuen inskripzio luze bat da, bere obra politiko eta militarra kontatzen duena. Inperio osoan barrena kopiak egin ziren , Ankaran (*Monumentum Ancyranum*) greziar bertsio nabarmen bat gorde zuen bere hormetan, eta Antiokian (*Monumentum Antiochenum*) latinezko bertsioaren zatiak gorde dira.       

Beste "monumentu" mota batzuk (gure egungo ikuspuntutik horrela izendatuko genituzkeenak), garaipenak gogorazteko, garaipen-zutabeak izan ziren, hala nola, Trajanorena edo Marko Aureliorena. Dena den, erromatarren artean, garaiko monumentutzat har ditzakegun beste garaikur batzuk erabili ziren, bidenabar, garaipen arkuak  eta dorre trofeoak (*Tropaeum*). Bestalde, Erromatarrentzat esanahi ideologikoa eta historikoa zuen monumenturik zaharrena *Lapis Niger* zen, antzinako inskripzioa bat zuena, zeina esanahi zehatza garai klasikoan jada ahaztuta zegoen, baina Foroan errespetuz zaintzen jarraitzen zen, Vulcanoren santutegiaren ondoan (Erromako balizko lehen garaipen militarrak ospatzen zituena).     

## Monumentu historiko 
1964ko Veneziako gutunean, ICOMO (International Council on Monuments and Sites) erakunde sortarazi zuena, honela definitzen du monumentu historiko hitza:

«Monumentu historiko» adierazpenaren lehen aipamena 1790eko Frantziako Iraultzaren jazoeren artean aurkituko dugu. Aubin Louis Millin de Grandmaisonek, Batzar Nazional Konstituziogilearen aurrean, Bastillaren eraisketa zela eta, "monument historique" deitu zionean. Europako hainbat herrialdetan, kontzeptuaren erabilera berria orokortu egin zen akademikoki eta teknikoki, duintzat jotzen ziren lan zaharrak zaharberritzeko eta birgaitzeko lanei ekin baitzitzaien. Juridikoki, monumentuaren kontzeptua pixkanaka ezarri zen herrialde bakoitzean, XIX. mendean zehar eta  XX. mendearen hasieran; lehenik, monumentu-izaerari buruzko apelazio orokorren bidez eta gero, aurrekontuetan, mantentzeko partidak esleitu zirenean eta adituen batzordeak eta haiek zaintzeko administrazioko langileak izendatu zirenean; gero, inbentarioak, erregistroak eta bildumak osatu ziren eta, azkenik, Estatuek «monumentu nazionalak» aitortzeko eta babesteko legeak propio onartu ziren: 1803tik 1915ra Espainian, 1795tik 1887ra Frantzian, 1906an Amerikako Estatu Batuetan, eta 1909am Italia, besteak beste. XX. mendearen lehen erdian, mendebaldeko herrialde gehienek beren ondareak babesteko eta kontserbatzeko legeak onartu zituzten.
[thumb|Filipinetako [Bohol uharteko Chocolate Hills monumentu naturalak dira]]

## Natur monumentuak eta monumentu teknikoak 
XX. mendearen amaieratik aurrera, eta ondare historikoaren arloko nazioarteko araudia finkatu ondoren, monumentuaren kontzeptua natura babestearen esparrura zabaldu da, Natur ondarea kontzeptua ere garatu da, eta gogoratzeaz gain babestea merezi duten mugarri natural garrantzitsuetan (natura-monumentuak, balio bereziko naturguneak) eta interes zientifiko eta teknikoko obretan aplikatu da. 

Monumetnu natural bat, berezko bitxitasunagatik balio berezia duen ezaugarri natural/kulturala da, ezaugarri estetikoen edo esanahi kulturalaren adierazgarri dena. Honako hauek dira monumentu natural bat aukeratzeko orientabideak. Batetik, eremuak garrantzi handiko ezaugarri bat edo gehiago izan beharko lituzke (ezaugarri natural egokien artean, ur-jauzi ikusgarriak, haitzuloak, kraterrak, ohe fosilak, harea-dunak eta itsas ezaugarriak, fauna eta flora berezi edo adierazgarriekin batera; lotutako kultura-ezaugarriek haitzuloetako etxebizitzak, gailurreko gotorlekuak, arkeologia-aztarnategiak edo herri indigenentzat ondare garrantzitsua duten natura-guneak barne har ditzakete). Bestalde, eremuak behar bezain handia izan beharko luke, ezaugarri horien osotasuna babesteko, bai eta ingurune hurbilak babesteko ere.       

"Monumentu tekniko" eta "ondare teknikoa" ez dira oso erabiliak. Espainiako legediak, kasu, Monumentu historikoa kontzeptuaren baitan daudela ulertzen du (16/1985 legea, ekinaren 25ekoa, Espainiako Ondare Historikoari buruzkoa, 1. artikulua).  Baina, Txekiako administrazioak, adibidez, hitz hori erabiltzen du:  The technical monuments. Ceská Lípa. Dena den, zabalduago dago Industria Ondarea kontzeptua.

## Monumentu militarrak 
[thumb|Naram Simen garaipenaren estela. [Circa|*circa* K.a. 2350 - 2200 |345x345px]]
Antzinako zibilizazioek herriek beren garaipenen oroitzapenezko oroitarriak eraiki zituzten. Ezaguna da, adibidez, Naram Sim akadtar erregearen estela. Antzeko funtzioa izan zezaketen Kolonaurreko Amerikako antzeko monumentuek, hala nola maien estelek.

Antzinako greziarren ohitura zen, garaipen militar baten ondoren, garaituen hondakinekin monumentuak eraikitzea, beren armak pilatuz, *τρόρπαον*-(*tropaion* -tropé -erretiratze edo porrotaren deribatua-) deitzen zirenak, latinez *tropaeum* edo *trophaeum*. Harrapakinak tenpluetara ere eramaten ziren opari gisa. Maratongo guduaren ondoren, ohore berezi gisa, bando garailearen hildakoak (greziarrak pertsiarren gainean) tumulu batean lurperatu zituzten elkarrekin. Alexandro Handiak Granikoko monumentua deiturikoa eraikitzeko agindu zion Lisipori, izen bereko guduan eroritako greziarrak ohoratzeko, eta Atenasko Partenoiari hirurehun armadura persiar eman zizkion trofeo gisa.

Erromako Senatuak jeneral garaileei emandako garaipenak ospatzeko, "tirunfoa" ospatzeko baimena ematen zietan, jeneralek beren harrapakinekin eta soldaduekin Erromako kaleetan desfilatzeko. Bestalde, ohitura arkaikoa zen gerratik etortzen ziren soldaduak arku batetik pasatzea, "purifikatzeko". Ohitura horietatik sortuko zirten garaipen-arku monumentalak altxatzearen ohitura, garaipen-kolomak ez bezala, hilobi-monumentu izaera ez zutenak.

Aro Garaikidean ohikoak dira soldadu ezezagunaren monumentuak, askotan lurperatze leku batekin bat eginez.
Fitxategi:Tomb of the Unknown Soldier, Paris 5.jpg|link=File:Tomb_of_the_Unknown_Soldier,_Paris_5.jpg|Parisko Garaipen Arku azpian dagoen soldadu ezezagunaren hilobia.
Fitxategi:Obelisco Dos de mayo (Madrid) 03.jpg|Espainiaren alde eroritakoen monumentua Lealtad plazan (Madril).
Fitxategi:Круглая крипта.jpg|*Völkerschlachtdenkmal* (" Leipzingo gudua (Leipzig 1913) gogoratzeko monumentua.
Fitxategi:Aerial tomb of unknowns 13413a.tif|Arlingtongo kanposantua, *Arlington Memorial Amphitheater*  (eraikin zirkularra) eta aurrealdean, Ezezagunen hilobia. Virginia, AEB

## Monumentuen gurtza modernoa 
[thumb|[Parisko Garaipen Arkua|Parisko Graipenaren arkupean jarri zen soldadu ezezagunaren hilobiaren inaugurazio. Esatatuko arduradun politiko eta militar gorenek parte hartu zuten. 1916-10-23.]]
Alois Riegl-ek, *Monumentuen gurtza modernoa* liburuan (*Der Moderne Denkmalkultus*, 1903an argitaratua, egilea Austro-Hungariar Inperioko Monumentu Historikoen Batzordeko lehendakaria zenean), modernitatearen berezko ezaugarritzat hartzen du monumentuak balioetsi eta kontserbatzeren nahia, oroitzapenezko esanahiaz harago, formaren "borondate" modernoaren bidez (*wolstl*-a, vienar artearen historiaren kontzeptuan). Monumentuen balio historikoa haien kontraesanean datza: alde batetik, iraganeko, agian oso urruneko, garai batetik datozelako eta bizirik irautea lortu dutelako ezagutzen ditugu, baina, aldi berean, izaera horrek beste eraikin batzuk baino gehiago zaintzea eskatzen du, eta, beraz, modu berezian zaintzen dira.

## Polemika iturri 
[thumb|[Kristobal Kolon|Kristobal Kolonen estatua erori zen Minnesotako Kapitolioaren kanpoaldean, AEBetako Indiar Mugimenduko kideek zuzendutako talde batek 2020ko ekainaren 10ean Saint Paulen (Minnesota) eraitsi ondoren.]]Arrazakeriaren aurkako egungo protesten ondorioz, esklaboen jabeak eta nagusi kolonialak beren idulkietatik erauztzi izan dira leku eta geratkiren baitako tesuinguru batzuetan. Adibidez, Edward Colston esklabo-merkatariaren estatua manifestariek bota zuten Bristolgo portuko arroan, Ingalaterran. Bostonen, manifestariek Cristobal Colon nabigatzailearen estatuari burua moztu zioten – azken finean, bere "aurkikuntza europarrak" Amerika kolonizatzera eraman zuen, geroago herri indigenen genozidioan gertatu zena-. Eta Leopoldo II .a errege belgikarra ere, Kongon erregimen kolonial basati bat ezarri zuena, beste asko bezala, kendu egin dituzte agintariek, badaezpadako neurri gisa.

"Black Lives Matter" mugimenduak eztabaida zahar bat ekarri du esparru publikora. Urteetan eztabaidatu izan da, batez ere Europan eta Estatu Batuetan, antzinako "heroiak" nola tratatu. Haietako askok munduaren ikuspegi erabat arrazista zuten, jendea zapaldu, esklabo bihurtu eta hil egiten zuten, adibdiez Edward Colstonen kasuan bezala. Bestalde, historialari batzuek, monumentuak iturri historiko gisa babesteko eskatu dute. 

Herrialde komunita ohi askotan, adli berean, monuemntu komunistak eraitzi edo erretiratu dituzte eta kasu batuetan debekatu dituzte. 

Esukal Herrian, sonatua izan zen Amaiurko gazteluaren gainean eraiki zen obeliskoa eraikitzeko erabakiaren inguruko eztabiada; Nafarrroako Probintziako Monumentuen komisioak Amairuko gaztelua defendatu zuten azken soldaduen omenez monumentu bat altza nahi zuen gateluaren hondakinn gainean eta horrek, nola gauzatu nahi zen eta zer esanhi eta sinbolismo eman nahi zion inguruko kritikak jaso zituen beste alderdi batzuetatik.  Tentsio politiko handiaren erdian, ezezagunek monumentua suntsitu zuten dinamitaz 1931ko uztailaren 26tik 27rako gauean. Garai hartan, Nafarroa Garaiko udalak Lizarrako estatutua eztabaidatzen ari ziren. Ekintza horren ondoren, oroitarriaren hondarrak baizik ez ziren gelditu lekuan. Halaxe geratu zen Espainiako Bigarren Errepublikaren eta Francoren diktadurako hurrengo 50 urtean, 182. urterarte, monolitoa berriz jarri eta inauguratu zenean.

Espainiar estatuan, 2007ko Espainiako Oroimen Historikoaren Legea eta, bidenabar, hori ordezkatzeko onartu zen 2022ko Memoria Demokratikoaren Legearen ondoren, monumetnu frankistak  identifikatu eta eraitzi edo erretiratu behar dira.

## Galeria 

Fitxategi:Aqueduct of Segovia 02.jpg|link=Archivo:Aqueduct_of_Segovia_02.jpg|Segobiako akueduktua.
Fitxategi:Beijing Ancient Observatory 20090715-09.jpg|link=Archivo:Beijing_Ancient_Observatory_20090715-09.jpg|Pekingo behatoki zaharraren hondarrak
Fitxategi:EclusesdeFonséranesCanalduMidi2.jpg|link=Archivo:EclusesdeFonséranesCanalduMidi2.jpg|Canal du Midi.
Fitxategi:2010 Golden Gate Bridge.jpg|link=Archivo:2010_Golden_Gate_Bridge.jpg|Golden Gate, San Frantzisko, Kalifornia.
Fitxategi:A Turing Bombe, Bletchley Park - geograph.org.uk - 1590899.jpg|link=Archivo:A_Turing_Bombe,_Bletchley_Park_-_geograph.org.uk_-_1590899.jpg|"Turing bnonba" Bletchley Parken, Erresuma batua
Fitxategi:20140527 baikonur city tour 5864 (14340618463).jpg|link=Archivo:20140527_baikonur_city_tour_5864_(14340618463).jpg|Baikonurreko kosmodromoan erakusten den teknologia sobietarra.
Fitxategi:Tombeau et Monument de Henri II et Catherine de Médicis, Saint-Denis.jpg|link=Archivo:Tombeau_et_Monument_de_Henri_II_et_Catherine_de_Médicis,_Saint-Denis.jpg|Sain Deniseko basilikan hobiratuta dauden Henrike II.a Frantziakoaren eta Katalina Medicirena.
Fitxategi:El escorial blick von oben.jpg|link=Archivo:El_escorial_blick_von_oben.jpg|El Escorial monasterioa, monumentu multzoa.
Fitxategi:Vue aérienne du domaine de Versailles par ToucanWings 001.jpg|link=Archivo:Vue_aérienne_du_domaine_de_Versailles_par_ToucanWings_001.jpg|Versallesko jauregia
Fitxategi:Медный всадник (2).jpg|link=Archivo:Медный_всадник_(2).jpg|"Brontzezko Zalduna", Petri I. Errusiakoaren monumentua San Petersburgon, aldi berean tsar honek sortutako hiri monumentala dena.
Fitxategi:Poets corner.jpg|link=Archivo:Poets_corner.jpg|Poets' Corner ("Poeten txokoa"), Westminster abadiako lekuetako bat, pertsonaia nabarmenen hilobi-monumentuak hartzen dituena
Fitxategi:Abelard and Heloise; monument in Père Lachaise cemetery, Par Wellcome V0018679.jpg|link=Archivo:Abelard_and_Heloise;_monument_in_Père_Lachaise_cemetery,_Par_Wellcome_V0018679.jpg|Père Lachaise hilerrian Abelardo eta Eloisaren monumentua
Fitxategi:Yasukuni Shrine 2012.JPG|link=Archivo:Yasukuni_Shrine_2012.JPG|Yasukuni santutegia (Tokio).
Fitxategi:Koblenz im Buga-Jahr 2011 - Deutsches Eck 01.jpg|link=Archivo:Koblenz_im_Buga-Jahr_2011_-_Deutsches_Eck_01.jpg|Deutsches Eck, Koblentza, Alemania
Fitxategi:Dreux chapelle royale.jpg|link=Archivo:Dreux_chapelle_royale.jpg|Dreuxeko erret kapera. Eure-et-Loir, Frantzia.
Fitxategi:Monumento a Alfonso XII de España en los Jardines del Retiro - 04.jpg|link=Archivo:Monumento_a_Alfonso_XII_de_España_en_los_Jardines_del_Retiro_-_04.jpg|Alfontso XII.a Espainiakoaren monumentua, Parque del Retiro, Madril.
Fitxategi:Royal Albert and Albert Memorial London.jpg|link=Archivo:Royal_Albert_and_Albert_Memorial_London.jpg|Albert Memorial, Londres.
Fitxategi:Altar della Patria September 2015-1.jpg|link=Archivo:Altar_della_Patria_September_2015-1.jpg|Altare dell Patrai. Vittorio Emanuele IIarien omenez  eraikia, Erroma.
Fitxategi:Guayaquil LaRotonda Bolivar SanMartin.JPG|link=Archivo:Guayaquil_LaRotonda_Bolivar_SanMartin.JPG|Askatzileen omenezko monumentua, Guayaquil, Ekuador.
Fitxategi:Hill of Glory in Lviv - memorial.jpg|link=Archivo:Hill_of_Glory_in_Lviv_-_memorial.jpg|Glorairen munioa. Lviv, Ukraina,
Fitxategi:Shrine of Rememberence.jpg|link=Archivo:Shrine_of_Rememberence.jpg|*Shrine of Remembrance,*Melbourne, Australia
Fitxategi:Lone Pine cemetery May 2002.jpg|link=Archivo:Lone_Pine_cemetery_May_2002.jpg|*Lone Pine* *(Pinu bakartia*) "Pinu bakartiaren guduan", Gallipolin,  eroritako soldaduak oritzeko hilerri eta monumentuaren artean. Gallípoli, Turkia
Fitxategi:Canakkalesehitleriabidesi.jpg|link=Archivo:Canakkalesehitleriabidesi.jpg|*Çanakkale Şehitleri Anıtı* Gallipoli, Turkia
Fitxategi:TreptowEhrenmal10.JPG|link=Archivo:TreptowEhrenmal10.JPG|Treptower Parkeko sobietarren monumentua. Berlin.
Fitxategi:Azadi Square & Azadi Tower, aerial view 1971.jpg|link=Archivo:Azadi_Square_&_Azadi_Tower,_aerial_view_1971.jpg|Azadi dorrea, Teheran.
Fitxategi:Monumento a los Fueros (Pamplona) retouched.jpg|Foruen monumentua. Iruña
Fitxategi:Getaria - Monumento a Juan Sebastian Elcano (Victorio Macho, 1925) 4.JPG|Elaknoren omenez egindako monumentua. Getaria, Gipuzkoa
Fitxategi:Wellington and traffic cones - geograph.org.uk - 6318110.jpg|Wellingtongo dukearen monumentuan, trafiko kono bat buruan duela, ohitura bilakatu dena. Glasgow, Eskozia.
Fitxategi:Genghis Khan Equestrian Statue.jpg|Gengis Khanen monumentu erraldoia. Mongolia
Fitxategi:Crazy Horse Memorial from Visitors Center.jpg|Zaldi Ero, Siux gerlariaren irudi erraldoia tailatzen ari dira Black Hillsen, Dakotan

## Oharrak 
## Erreferentziak 
## Ikusi, gainera 
* Kultur ondarea
* Arkeologia-ondarea
* Gizateriaren Ondarea
* Mundu modernoaren zazpi mirari berriak

## Kanpo estekak 
*  Espainiako Kultura Ministerioa: babestutako ondasun kulturalak
*  Monumentuak eta Guneak. Frantziako Kultura Ministerioa.
*  POP : la plateforme ouverte du patrimoine. Frantziako Kultura Ministerioa